
LES MATRICULACIONS D'EMBARCACIONS A CATALUNYA EN EL PERÍODE GENER – DECEMBRE 2018 DISMINUEIXEN D’UN – 12 %.
Mentre que al conjunt de l’Estat l’augment ha estat d’un 2,7 %.
- Barcelona, Gener 2019. En el període gener-agost de 2018 la matriculació  d'embarcacions  noves  a  Catalunya  ha disminuït d’un – 12 % respecte al mateix període de 2017, passant de 1083 a 953 embarcacions matriculades, mentre que en el conjunt d'Espanya, l'increment ha estat d'un 2,7 % respecte al mateix període de l’any passat, passant de 5321 a 5464 embarcacions matriculades. 
Desglossat per particulars i lloguer, el mercat de particulars (llista 7ª) ha retrocedit d’un – 4,9 %, mentre que el de lloguer (llista 6ª) ha retrocedit d’un – 26%, mentre que a Espanya el mercat de particulars ha augmentat d’un 7,1 % i el de lloguer ha retrocedit – 7,7 %.
La capitania de Palamós lidera les matriculacions de Catalunya, amb 414 unitats, seguida per Barcelona amb 377 i Tarragona amb 162, mentre que a nivell estatal, Palma de Mallorca lidera el rànquing de matriculacions amb un total de 763, seguida per Alacant, Palamós, Barcelona, Bilbao, Cartagena, A Corunya, Cadis, Màlaga i Santa Cruz de Tenerife, amb 440, 414, 377, 351, 289, 259, 234, 207 i 216 embarcacions respectivament.

Tipus d’embarcacions
A Catalunya, per tipus d'embarcacions, només augmenten les embarcacions a vela , que augmenten d’un 2,2 %, descendint tota la resta, les neumàtiques en un – 34 %, les rígides en un – 15,2%, les motos aquàtiques d’un – 5,8 %.
  
Mercat d’embarcacions de segona ma
El mercat de les embarcacions d'ocasió  a Catalunya té un creixement moderat d’un 0,2 %, passant de 3810 a 3816 unitats, mentre que al


conjunt de l’Estat retrocedeix d’un – 3,3 %, passant de 18169 a 17562 unitats.

Declaracions
En opinió de Jordi Senties, President d’ADIN, “desprès de 4 temporades de creixement sostingut, sembla que el sector ja no creix amb tanta força. Confiem, però, que el 2019 serà un bon any per la consolidació de les millores aconseguides els anys precedents”.
Miquel Guarner, Secretari General d’ADIN, “Tant a nivell estatal, com a Catalunya, el comportament del mercat de particulars ha estat millor que el del mercat de lloguer, on es constata una lleugera saturació, desprès d’uns anys, on una de cada tres embarcacions matriculades eren per lloguer.”

Sobre: 
ADIN:	www.adin.cat
ADIN, l’Associació d’empresaris d’Indústries, Comerç i Serveis Nàutics, constituïda al 1969, aglutina i defensa els interessos de mes de 200 empreses, de les diverses associacions i entitats del sector nàutic que representa. 
Mes información:
ADIN:	 Miquel Guarner - miquel.guarner@adin.cat - Tel. 93 233 24 32                                                               

